Kultuuriministri 3.  jaanuari käskkirjaga eraldatakse luterlikule kirikule programmi «Pühakodade säilitamine ja areng» raames enam kui 9,3 miljonit krooni. Muinsuskaitseameti kaudu antakse toetust järgmistele kogudustele (tuhandetes kroonides): Harju-Jaani 200, Risti 700, Naissaare 100, Avinurme 865 (läänetorni avarii-kindlustustööd), Järva-Peetri 800, Paide 350, Karuse 42, Haljala 600, Ilumäe 600, Tõstamaa 300, Hageri 120 (akende restaureerimine), Kaarma 450, Karja 35 (hauaplaatide varikatuse ehitus), Mustjala 180 (tornikiivri  tõrvamine), Saaremaa Jaani 860, Valjala 300, Rannu 500, Tartu Jaani 200 (terrakotaskulptuuride konserveerimine), Kolga-Jaani 800, Pindi 420 ja Roosa 400.